Torsdag blev et ulovligt og uhygiejnisk hjemmeslagteri i Sønderhå ved Snedsted i Thy lukket af SKAT og Fødevarestyrelsens Rejsehold.

Fødevarestyrelsen opfordrer alle, der har købt kød fra et hjemmeslagteri i Sønderhå ved Snedsted i Thy til at smide det ud. Torsdag blev slagteriet, der ikke er godkendt af myndighederne, lukket af SKAT og Fødevarestyrelsens Rejsehold. På slagteriet blev der parteret gris, okse og vildsvin under stærkt uhygiejniske forhold. Dyrene er blevet forarbejdet i en lade og slagtninger foregik desuden i en uregistreret slagtebus uden mulighed for at vaske hænder. Der venter nu en stor bøde til ejeren, og SKAT er desuden interesserede i, om kødet er solgt sort. Det skriver NORDJYSKE.